Diari Oficial de la Generalitat Valenciana


Sumari del DOGV 6960, del 07-02-2013 (2013/829)

RESOLUCIÓ de 8 de gener de 2013, de la Direcció General d'Energia, per la qual s'atorga l'autorització administrativa prèvia per a la modificació de la repotenciació autoritzada per este mateix òrgan el 21 de juny de 2010 (expedient ATLINE/2009/153/46) de la línia elèctrica d'alta tensió aereosubterrània a 220 kV, simple circuit (dúplex), ST Alzira - ST Valldigna, a fi de connectar la dita línia al parc de 220 kV de la nova ST Bernat, en compte de fer-ho a la ST Alzira, amb la qual confronta; s'aprova el projecte d'execució de la modificació i es declara, en concret, la seua utilitat pública. (Expedient ATLINE/2011/202/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/829


Data del document
:   08-01-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 8 de gener de 2013, de la Direcció General d'Energia, per la qual s'atorga l'autorització administrativa prèvia per a la modificació de la repotenciació autoritzada per este mateix òrgan el 21 de juny de 2010 (expedient ATLINE/2009/153/46) de la línia elèctrica d'alta tensió aereosubterrània a 220 kV, simple circuit (dúplex), ST Alzira - ST Valldigna, a fi de connectar la dita línia al parc de 220 kV de la nova ST Bernat, en compte de fer-ho a la ST Alzira, amb la qual confronta; s'aprova el projecte d'execució de la modificació i es declara, en concret, la seua utilitat pública. (Expedient ATLINE/2011/202/46). [2013/829]  
Antecedents de fet  
Amb data 23 de maig de 2011, Red Eléctrica de España, SA Unipersonal, a través d'un representant degudament acreditat, va presentar davant del Servici Territorial d'Energia de València un escrit en el qual exposa que:  
- La línia elèctrica denominada ST Alzira - ST Valldigna (simple circuit-dúplex) va obtindre el 21 de juny de 2010 una resolució de la Direcció General d'Energia, de la llavors Conselleria d'Infraestructures i Transport, d'autorització administrativa per a la repotenciació de 132 kV a 220 kV, es va aprovar el seu projecte d'execució i es va declarar, en concret, d'utilitat pública.  
En el transcurs de la tramitació administrativa de l'anterior instal·lació, es va projectar l'ampliació del parc de 220 kV de la subestació ST Alzira, on enllaçaria l'esmentada línia, però este nou parc de 220 kV, finalment, s'instal·larà en els terrenys limítrofs a la dita subestació, i el nou parc es denominarà subestació ST Bernat.  
  
Conseqüència d'este canvi d'ubicació de les instal·lacions de 220 kV, es fa necessari modificar l'entrada a la subestació inicial, per a enllaçar amb el sistema de 220 kV de la nova ST Bernat, en compte de fer-ho amb l'actual ST Alzira, que romandrà amb el parc de 132 kV. Esta modificació en l'entrada a la ST Bernat comportarà, a més, el desmuntatge del corresponent tram de la línia ST Alzira - ST Valldigna que es modifica.  
Amb la finalitat exposada, sol·licita:   
- Autorització administrativa per a la modificació de la repotenciació autoritzada a favor seu per la mencionada Resolució de 21 de juny de 2010.  
- Aprovació del projecte tècnic d'execució de la instal·lació a modificar.  
- I la declaració d'utilitat pública, en concret, de la part d'instal·lació elèctrica la modificació de la qual es pretén.  
Junt amb l'escrit de presentació d'estes peticions s'adjunta la documentació següent:  
- Projecte tècnic per a l'execució de l'esmentada instal·lació, firmat per un tècnic competent i, en este cas, visat pel corresponent col·legi professional, en el qual s'inclou:  
- Separates per a l'obtenció del condicionat tècnic de:  
- L'Ajuntament d'Alzira.  
- El Servici de Carreteres de la Conselleria d'Infraestructures i Transport.  
- La Confederació Hidrogràfica del Xúquer.  
- La séquia Reial del Xúquer.  
- Telefónica, SA Unipersonal.  
- Iberdrola Distribución Eléctrica, SA Unipersonal.  
- Relació concreta i individualitzada de béns i drets que es consideren d'expropiació necessària, tant de la part d'instal·lació a desmuntar com a construir, com a conseqüència de la modificació.  
- Còpia de la Resolució de 22 de març de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, en la qual es determina la no-necessitat de sotmetre el projecte sol·licitat al procediment d'avaluació d'impacte ambiental.  
- Document comprensiu del projecte d'execució, en triple exemplar, per a la remissió a la Direcció General de Política Energètica del llavors Ministeri d'Indústria, Comerç i Turisme, als efectes de l'evacuació de l'informe preceptiu previst en la legislació vigent.  
El procediment administratiu corresponent a estes sol·licituds ha sigut tramitat amb l'expedient de referència ATLINE/2011/202/46, incoat pel Servici Territorial d'Energia de València a este efecte.  
La línia elèctrica que se sol·licita modificar va ser autoritzada per la Resolució de 21 de juny de 2010, de la Direcció General d'Energia de la Conselleria d'Infraestructures i Transport, per la qual s'atorga autorització administrativa a Red Eléctrica de España, SAU per a la repotenciació de la línia elèctrica d'alta tensió aereosubterrània a 220 kV, simple circuit, de la línia aèria a 132 kV, simple circuit, ST Alzira - ST Valldigna, als termes municipals d'Alzira, Benifairó de la Valldigna i Tavernes de la Valldigna; s'aprova el projecte d'execució i es declara en concret la seua utilitat pública (expedient ATLINE/2009/153/46), publicada en el Diari oficial de la Comunitat Valenciana del 23 de juliol de 2010 (DOCV 6317). En esta línia, se situarà el punt de connexió inicial de la modificació que es projecta.  
El nou punt de connexió final de la línia la modificació de la qual s'insta, el parc de 220 kV de la subestació ST Bernat, disposa d'autorització de construcció atorgada per Resolució de 12 d'abril de 2011, de la Direcció General d'Energia, per la qual s'atorga a Red Eléctrica de España, SAU, autorització administrativa per a les instal·lacions elèctriques de transport secundari de la nova subestació transformadora de 220 kV, denominada ST Bernat, la renovació de l'existent ST Alzira de 220 kV i la doble interconnexió aèria entre ambdós subestacions, totes estes ubicades en el terme municipal d'Alzira, província de València; s'aprova el projecte tècnic d'execució i es declara, en concret, la seua utilitat pública. Expedient: ATASCT/2009/361/46, publicada en el Diari oficial de la Comunitat Valenciana del 10 de maig de 2011 (DOCV 6517).  
Els punts de connexió origen i final de la instal·lació sol·licitada són titularitat de Red Eléctrica de España, SA Unipersonal.  
A requeriment de l'òrgan instructor, el projecte presentat inicialment va ser completat per mitjà d'annex tècnic en relació amb el disseny de suports no freqüentats, segons el punt 7 de la instrucció tècnica complementària ITC-LAT 07, línies aèries amb conductors nus del Reial Decret 223/2008, de 15 de febrer, pel qual s'aproven el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09.  
Les sol·licituds d'autorització administrativa de modificació de la instal·lació i de reconeixement, en concret, de la seua utilitat pública han sigut objecte d'informació pública durant el termini de vint dies en:  
- El Diari Oficial de la Comunitat Valenciana del 27 de març de 2012 (DOCV 6742).  
- El Butlletí Oficial de la Província de València del 10 d'abril de 2012 (BOPV núm. 85).   
- El diari El Mundo, edició de la província de València, del 12 d'abril de 2012.  
Amb la mateixa finalitat i el mateix termini, el Servici Territorial d'Energia de València va remetre estes sol·licituds a l'Ajuntament d'Alzira per a la seua exposició en el tauler d'anuncis, i va requerir d'este, una vegada finalitzat el període de publicitat, que li remetera una diligència acreditativa de l'exposició. No consta en l'expedient esta diligència, a pesar de la reiteració per part de l'òrgan instructor a l'esmentada corporació municipal.  
 D'acord amb la documentació que hi ha en l'expedient no han sigut presentades al·legacions.  
D'acord amb el procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, se'n va remetre una separata, referida a la corresponent part de la instal·lació, a les següents administracions, organismes i empreses de servici públic o d'interés general, els béns o drets dels quals a càrrec seu, hi puguen ser afectats, amb el resultat que, en síntesi, es detalla:  
  
- Ajuntament d'Alzira. No hi consta resposta en l'expedient.  
- Servici Territorial de Carreteres de València de la Conselleria d'Infraestructures i Transport. N'emet informe favorable.  
- Confederació Hidrogràfica del Xúquer, del Ministeri de Medi Ambient i Medi Rural i Marí. El projecte no necessita disposar d'autorització del dit organisme de conca, perquè el traçat no afecta el domini públic hidràulic, ni es troba dins de la zona de policia de cap llit públic.  
- Séquia Reial del Xúquer de València. Acorda autoritzar la instal·lació del projecte remés i assenyala que haurà de realitzar-se atenent les condicions particulars i generals segons l'Acord de la Junta de Govern, del 15 de desembre de 2011.  
- Telefónica, SA Unipersonal. No oposen cap inconvenient al projecte.  
- Iberdrola Distribución Eléctrica, SA Unipersonal. Emet informe favorable del projecte.  
Remesos al sol·licitant els pronunciaments i els condicionats tècnics presentats per les entitats indicades, consta en l'expedient la manifestació de l'acceptació per aquell.  
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, per mitjà d'un escrit de data 29 de juliol de 2011, en el si del procediment d'autorització administrativa regulat pel Decret 88/2005, de 29 d'abril, el Servici Territorial d'Energia de València va sol·licitar a l'Ajuntament d'Alzira un informe, a fi d'aconseguir les al·legacions que foren procedents sobre l'adaptació de la instal·lació elèctrica objecte d'este procediment al planejament urbanístic que siga aplicable. En l'expedient no consta l'emissió de l'esmentat informe per l'administració urbanística, per la qual cosa com que ha transcorregut el termini d'un mes, es considera evacuat en sentit favorable.  
Consta en l'expedient una còpia de la Resolució complementària, de 22 de març de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, en la qual es considera que el projecte de modificació de la repotenciació a 220 kV de la línia elèctrica a 132 kV ST Alzira - ST Valldigna, en el tram d'entrada a la nova ST Bernat, no té efectes significatius sobre el medi i no requerix l'avaluació d'impacte ambiental prèvia, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable, i amb el condicionat que en la part resolutiva d'esta resolució es transcriu.  
  
Amb data 17 d'octubre de 2011, la Direcció General de Política Energètica i Mines del llavors Ministeri d'Indústria, Turisme i Comerç va emetre un informe favorable sobre la sol·licitud d'autorització administrativa, als efectes de l'article 36.3 de la Llei 54/1997, de 27 de novembre, del Sector Elèctric, l'article 114 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Consta en l'expedient l'informe favorable, de data 9 de novembre de 2012, del Servici Territorial d'Energia de València, òrgan encarregat de la instrucció de l'expedient.  
  
Fonaments de dret  
La instrucció i resolució del present procediment administratiu correspon a la Generalitat, atés que la instal·lació elèctrica objecte d'este es troba radicada íntegrament en territori de la Comunitat Valenciana, i no està enquadrada en les previstes en l'article 3.2.a) de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que establixen l'article 4.1.a) i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud constituïx part de la xarxa de transport secundari.  
D'acord amb el que disposen l'article 36.2 de la Llei 54/1997, de 27 de novembre, del Sector Elèctric; l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'article 8 del Decret 88/2005, de 29 d'abril, sense perjuí de l'exempció que preveu este últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar-ne la capacitat legal, tècnica i economicofinancera exigible per a la realització de cada un dels projectes que presenten. En virtut de la seua doble condició, de gestor de la xarxa de transport i de transportista únic, derivada de l'article 35.2 i de la disposició addicional vint-i-tres de l'esmentada llei, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 de l'esmentat Reial Decret 1955/2000, d'1 de desembre, és procedent considerar que Red Eléctrica de España, SA Unipersonal disposa de les capacitats exigibles per a promoure el present projecte.  
  
D'acord amb l'article 36.1 de la Llei 54/1997, de 27 de novembre, i l'article 7.1.a) del Decret 88/2005, de 29 d'abril, la modificació d'instal·lacions elèctriques pertanyents a la xarxa de transport requerix una autorització administrativa prèvia, excepte quan la modificació tinga la consideració de no important segons el que preveu l'article 13 de l'esmentat Decret 88/2005, de 29 d'abril.  
D'acord amb l'article 7.1.b) del Decret 88/2005, de 29 d'abril, el projecte d'execució de la modificació d'instal·lacions de la xarxa de transport necessita una aprovació administrativa, excepte quan la modificació tinga la consideració de no important segons el que preveu el segon paràgraf de l'article 13 del mencionat Decret 88/2005, de 29 d'abril.  
D'acord amb l'article 52 de la Llei 54/1997, de 27 de novembre, les instal·lacions de transport d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. De conformitat amb l'article 53.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions; per a això hauran d'incloure una relació concreta i individualitzada dels béns o drets que consideren de necessària expropiació.  
  
D'acord amb l'article 36.3 de la Llei 54/1997, de 27 de novembre; l'article 114 del Reial Decret 1955/2000, d'1 de desembre, i l'article 9.6 del Decret 88/2005, de 29 d'abril, esta instal·lació requerix la sol·licitud d'informe previ a l'Administració General de l'Estat (actualment a la Direcció General de Política Energètica i Mines del Ministeri d'Indústria, Energia i Turisme) on esta consignarà les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulats en l'esmentada llei. El dit informe haurà de tindre's en compte en l'atorgament de l'autorització.  
  
De conformitat amb el caràcter vinculant de la planificació elèctrica per a les instal·lacions de transport, segons es disposa en l'article 4.1 de la Llei 54/1997, de 27 de novembre, i en l'article 8 del Reial Decret 1955/2000, d'1 de desembre, i atenent allò que s'ha preceptuat en l'article 120.3 d'este últim, la instal·lació de transport per a la qual se sol·licita l'autorització administrativa per a la seua modificació està inclosa com a actualització puntual sota la denominació «Línia ST Bernat - ST Vall de Valldigna, en la taula 6 de l'annex 2 de l'Orde ITC/2906/2010, de 8 de novembre, per la qual s'aprova el programa anual d'instal·lacions i actuacions de caràcter excepcional de les xarxes de transport d'energia elèctrica i gas natural, en relació amb la planificació elèctrica vigent, aprovada per l'Acord del Consell de Ministres, de 30 de maig de 2008, i arreplegada en el document «Planificació dels sectors d'electricitat i gas 2008-2016. Desenrotllament de les xarxes de transport. Maig 2008», publicat en el lloc d'Internet del Ministeri d'Indústria, Energia i Turisme, , document en què la línia es denominava Línia ST Alzira - ST Vall de Valldigna.  
  
D'acord amb l'article 3.2.a) concordat, amb l'incís k) del grup 9 de l'annex II del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, qualsevol canvi en una línia elèctrica per a transport d'energia elèctrica amb un voltatge igual o superior a 220 kV i una longitud superior a 15 quilòmetres ja autoritzada, només haurà de sotmetre's a l'avaluació prevista en eixa llei, quan així ho decidisca l'òrgan ambiental en cada cas, perquè la mencionada modificació puga tindre efectes adversos significatius sobre el medi ambient, atenent la producció de les incidències que s'arrepleguen en el mencionat incís k).   
  
Per ser este procediment referent a l'autorització administrativa d'una línia de transport de 220 kV, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és aplicable el capítol XX, «De les infraestructures del sector energètic», de la dita norma legal.   
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa de modificació i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'este procediment dins del grup primer.  
D'acord amb l'apartat 2.A) 4) de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema. Quant a la seua necessitat, la finalitat que es perseguix porta causa de l'ampliació de la subestació de 220 kV ST Alzira, per a atendre la demanda de la zona amb la seguretat de subministrament i qualitat de servici adequada, la qual cosa requerix la construcció d'un nou parc de 220 kV, denominat ST Bernat per a l'entrada de les línies denominades Catadau 1, Catadau 2, Benicull, Brosquil i Valldigna. Este nou parc de 220 kV, que interconnecta amb l'existent en l'actual subestació ST Alzira, estarà ubicat en terrenys limítrofs a l'actual parc de 220 kV de ST Alzira. Amb este fi, l'objectiu del projecte de modificació permet l'arribada de la línia provinent de la ST Valldigna a la subestació ST Bernat per a la qual cosa es varia el traçat de l'actual línia en les dos primeres obertures d'eixida de la ST Alzira, que actualment connecta amb el parc de 132 kV. Quant a la no-generació d'incidències negatives en el sistema per part d'esta instal·lació, cal remetre's al contingut de l'informe favorable de 17 d'octubre de 2011, de la Direcció General de Política Energètica i Mines del llavors Ministeri d'Indústria, Turisme i Comerç, mencionat en els antecedents de fet, en el qual, entre altres aspectes, s'avaluen les possibles afeccions de la instal·lació als plans de desenrotllament de la xarxa i a la gestió tècnica del sistema.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria que, en este cas, es concreta en el Reial Decret 223/2008, de 15 de febrer, pel qual s'aproven el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09 i, en especial, en la seua instrucció tècnica complementària ITC-LAT 07, línies aèries amb conductors nus.  
  
Per a la sol·licitud de declaració d'utilitat pública, en concret, de la part de la instal·lació a modificar, s'apliquen el procediment i les disposicions contingudes en el capítol V del títol VII del Reial Decret 1955/2000, d'1 de desembre, d'acord amb el que preveu la disposició addicional primera del Decret 88/2005, de 29 d'abril.  
En consideració del que s'ha exposat més amunt, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar l'autorització administrativa prèvia a Red Eléctrica de España, SA Unipersonal per a la modificació de la repotenciació autoritzada per este mateix òrgan el 21 de juny de 2010 (expedient ATLINE/2009/153/46, DOCV núm. 6.317 / 23.07.2010) de la línia elèctrica d'alta tensió aereosubterrània a 220 kV, simple circuit (dúplex), ST Alzira - ST Valldigna, a fi de connectar la dita línia al parc de 220 kV de la nova ST Bernat, en compte de fer-ho a la ST Alzira, amb la qual confronta.  
D'acord amb la documentació tècnica presentada, esta autorització comprén:  
- El desmuntatge de les dos primeres obertures de l'actual línia ST Alzira - ST Valldigna, des del pòrtic de la ST Alzira, fins al nou suport núm. 4A.  
- La construcció de tres noves obertures en aeri des de l'actual línia ST Alzira - ST Valldigna, des del nou suport núm. 4A, a la mitat de l'obertura formada pels suports existents núm. 2 i núm. 3, fins al pòrtic del nova subestació ST Bernat.  
Segons l'esmentada documentació tècnica, les característiques administratives i tècniques de la instal·lació elèctrica a desmuntar són:  
  
  
Les característiques administratives i tècniques de la instal·lació elèctrica a construir són:  
  
  
  
  
D'acord amb el projecte, els números de sèrie i la identificació dels suports són:  
  
  
  
El pressupost total del projecte de la modificació de la instal·lació objecte d'esta autorització és de tres-cents huitanta-tres mil nou-cents tres euros amb cinquanta cèntims d'euro (383 903, 50 €).  
  
De conformitat amb el primer paràgraf de l'article 36.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siga necessari obtindre per part de Red Eléctrica de España, SA Unipersonal, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
D'acord amb el que preveu l'últim paràgraf de l'article 36.3 de la Llei 54/1997, de 27 de novembre, del Sector Elèctric, la present autorització s'atorga tenint en compte el que disposa l'informe de data 17 d'octubre de 2011 de la Direcció General de Política Energètica i Mines del llavors Ministeri d'Indústria, Turisme i Comerç.  
  
D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte d'esta autorització té les prevalences previstes en els seus articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció que en fa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte d'esta autorització no estaran sotmeses a llicència urbanística o a qualsevol altre acte de control preventiu municipal; tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
D'acord amb el que disposa el punt 2 de la Resolució complementària, de 22 de març de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, s'aplicaran les mesures protectores i correctores proposades, i es continuarà el programa de vigilància ambiental del projecte per a garantir el compliment de les esmentades mesures, complementàriament a allò que s'ha previst per al projecte de repotenciació, tal com s'arreplega en la Resolució del 18 de setembre de 2008 de l'esmentat òrgan directiu.  
El titular d'esta autorització tindrà els drets, deures i obligacions arreplegats en el títol VI de la Llei 54/1997, de 27 de novembre, del Sector Elèctric, i el seu desplegament reglamentari. En tot cas, Red Eléctrica de España, SA Unipersonal haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de transport d'energia elèctrica.  
  
L'incompliment de les condicions i els requisits establits en esta autorització o la variació substancial dels pressupostos que han determinat el seu atorgament podran originar-ne la revocació.  
  
Segon  
Aprovar el projecte d'execució presentat, habilitant Red Eléctrica de España, SA Unipersonal per a la construcció de la instal·lació interessada, d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general la corresponent aprovació.  
  
2. La instal·lació a executar complirà, en tot cas, el que establix el Reial Decret 223/2008, de 15 de febrer, pel qual s'aproven el Reglament sobre Condicions Tècniques i Garanties de Seguretat en Línies Elèctriques d'Alta Tensió, i les seues instruccions tècniques complementàries ITC-LAT 01 a 09 i, en especial, en la seua instrucció tècnica complementària ITC-LAT 07, línies aèries amb conductors nus.   
3. El termini d'execució de la instal·lació serà de dos mesos comptats a partir de l'inici de les obres. No obstant això, amb anterioritat a la finalització del dit termini, Red Eléctrica de España, SA Unipersonal podrà sol·licitar-ne una ampliació concreta per mitjà de sol·licitud motivada davant d'este òrgan directiu; a este efecte haurà d'adjuntar la documentació justificativa de la demora i del cronograma de treballs previstos per al nou termini sol·licitat.   
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Red Eléctrica de España, SA Unipersonal comunicarà al Servici Territorial d'Energia de València el començament de les obres, que al seu torn ho comunicarà a l'òrgan ambiental en nom d'esta direcció general com a òrgan substantiu.  
  
5. Així mateix, el titular d'esta resolució estarà obligat a comunicar per escrit, amb l'adequada diligència, les incidències dignes de menció que es produïsquen durant l'execució, tant a esta direcció general com al Servici Territorial d'Energia de València.  
6. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí del que preveu l'article 12.4 del Decret 8/2005, de 29 d'abril, personal tècnic en la matèria, adscrit a esta direcció general, o del Servici Territorial d'Energia, podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
8. Finalitzades les obres de construcció de la instal·lació Red Eléctrica de España, SA Unipersonal, en el termini màxim de deu dies hàbils ho comunicarà al Servici Territorial d'Energia de València als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la dita comunicació s'acompanyarà un certificat de direcció i final d'obra, subscrit per una persona facultativa competent, que acreditarà que és conforme amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i, igualment, respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'adjuntarà la corresponent declaració responsable de conformitat amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6.389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servici Territorial d'Energia de València ho comunicarà a esta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
Esta direcció general, després del tràmit previ del procediment corresponent, deixarà sense efecte esta aprovació en qualsevol moment en què observe l'incompliment o la inobservança de les condicions que s'hi imposen.  
  
Tercer  
Declarar, en concret, la utilitat pública de la instal·lació elèctrica, el muntatge de la qual s'autoritza en el punt primer d'esta resolució, amb l'afecció a les finques que es detallen en l'annex I d'esta resolució, amb l'abast i els efectes previstos en el títol X de la Llei 54/1997, de 27 de novembre, del Sector Elèctric, i de les seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i n'implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa; Red Eléctrica de España, SA Unipersonal adquirirà la condició de beneficiari en l'expedient expropiatori.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
Per a les finques de l'annex II d'esta resolució, d'acord amb l'incís a) de l'article 155 del Reial Decret 1955/2000, d'1 de desembre, queda extingida la servitud de pas de la instal·lació, el desmuntatge de la qual s'autoritza en el punt primer de la present resolució. Així mateix, el primitiu amo o els seus drethavents, d'acord amb el que preveuen l'article cinquanta-quatre i concordants de la Llei d'Expropiació Forçosa i el seu reglament de desplegament podran exercir el dret de reversió.  
  
Quart  
Ordenar:  
- La publicació d'esta resolució en el Diari Oficial de la Comunitat Valenciana i en el Butlletí Oficial de la Província de València.  
  
- La notificació d'esta resolució a Red Eléctrica de España, SA Unipersonal, a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització, les que han emés, o van haver d'emetre, el condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública els titulars de béns i drets afectats, així com els restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.   
- Traslladar esta resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional d'Energia.  
Tot això, de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Es comunica que la mencionada publicació es realitzarà, a més, als efectes de notificació de la present resolució als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la recepció de la resolució per ells o pels seus representants; tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 8 de gener de 2013.- El director general d'Energia: Antonio Cejalvo Lapeña.  
  
  
  
Annex I  
Relació de béns i drets afectats  
  
Tram a muntar del projecte de modificació de la repotenciació a 220 kV de la L/132 kV ST Alzira - ST Valldigna. Connexió a futura ST Bernat. Terme municipal d'Alzira  
  
  
  
  
  
  
  
Annex II  
Relació de béns i drets afectats  
  
Tram a desmuntar del projecte de modificació de la repotenciació a 220 kV de la L/132 kV ST Alzira - ST Valldigna. Connexió a futura ST Bernat. Terme municipal d'Alzira  
  
  
  
  
\*\*\*\*\*\*\*\*\*\*\*\*\*\*\*\*\*\*  
  
  
  
Anexo I  
Relación de bienes y derechos afectados  
  
Tramo a montar del proyecto de modificación de la repotenciación a 220kV de la L/132kV ST Alzira - ST Valldigna. Conexión a Futura ST Bernat. Término municipal de Alzira  
  
Término municipal: Alzira  
  
  
  
  
Relación de bienes y derechos afectados  
  
Tramo a desmontar del proyecto de modificación de la repotenciación a 220kV de la L/132kV ST Alzira - ST Valldigna. Conexión a Futura ST Bernat. Término municipal de Alzira  
  
Término municipal: Alzira  
